《游茅山云林清远之馆》
元代·惟则

华阳有客似重来，新见云林别馆开。寒日半岩松鹤起，腥风万壑雨龙回。

琴床流露滋瑶草，丹鼎飞春上玉梅。居者未知清且远，人间咫尺望蓬莱。

作者简介：元僧。吉安永新人，字天如。俗姓谭。得法于明本。辟吴城东北隅废圃为方丈，名师子林。又尝遁迹松江之九峰。号佛心普济文惠大辨禅师。工诗。有《师子林别录》。